Hej Bolius


Vi skal fjerne et loft med karlit mineral plader, der er anvendt som loftplader i nogle klasselokaler.


Er karlit mineral plader farlige ?


Med venlig hilsen


Finn S


Er der asbest i Karlit loftplader?
Hej Finn S L


 Karlit , Danatex, Cellotex m.fl. er produktnavne for bløde træfiberplader plader der er fremstillet af cellulosefibre.  
  
Vi mener ikke der normalt er anvendt asbestfiber i Karlitplader, men plader (og andre bygningsdele)  der er produceret før 1972 kan lovligt indeholde asbest. 


Selvom der på bygningstegningerne står Karlit kan der være opsat andre fabrikater træfiberplader med med eller uden asbestfibre, forskellige træfiberplader har tidligere været et almindeligt byggemateriale. 


Et laboratorie kan undersøge om de aktuelle plader indeholder asbest.


Hvis pladerne indeholder asbest skal arbejdstilsynets regler overholdes, idet asbestfibrene kan frigives når man fjerner pladerne. Vær også  opmærksom på at der er regler for bortskaffelse af asbestholdigt materiale - oplysninger om hvor det skal indleveres og hvordan kan du finde på kommunes hjemmeside.  
  
Visse arbejder med asbestholdige bygningsdele må kun varetages af professionelle.  
Læs mere:  [Arbejdstilsynets Asbest vejledning](http://arbejdstilsynet.dk/da/regler/at-vejledninger/a/c-2-2-asbest.aspx "vejledning")

Hvis pladerne ikke indeholder asbest, er det alligevel en god ide at tage forholdsregler som fx åndedrætsværn m.v. - da også celolose- eller andre fibre kan være generende for luftvejene.

